CELEX: C2007/315/28
Language: et
Date: 2007-12-22 00:00:00
Title: Kohtuasi C-251/06: Euroopa Kohtu (neljas koda) 8. novembri 2007 . aasta otsus (eelotsusetaotlus, mille on esitanud Unabhängiger Finanzsenat, Auβenstelle Linz — (Austria) eelotsusetaotlus) — Firma Ing. Auer — Die Bausoftware GmbH versus Finanzamt Freistadt Rohrbach Urfahr (Kaudne maksustamine — Kapitali koondumine — Äriühingu asukoha üleviimine — Äriühingult sissenõutava kapitalimaksu kaotamine)

22.12.2007   
            
            
               ET
            
            
               Euroopa Liidu Teataja
            
            
               C 315/17
            
         Euroopa Kohtu (neljas koda) 8. novembri 2007. aasta otsus (eelotsusetaotlus, mille on esitanud Unabhängiger Finanzsenat, Auβenstelle Linz — (Austria) eelotsusetaotlus) — Firma Ing. Auer — Die Bausoftware GmbH versus Finanzamt Freistadt Rohrbach Urfahr
   (Kohtuasi C-251/06) (1)
   
   (Kaudne maksustamine - Kapitali koondumine - Äriühingu asukoha üleviimine - Äriühingult sissenõutava kapitalimaksu kaotamine)
   (2007/C 315/28)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat, Auβenstelle Linz
   Põhikohtuasja pooled
   
      Hageja: Firma Ing. Auer — Die Bausoftware GmbH
   
      Kostja: Finanzamt Freistadt Rohrbach Urfahr
   Kohtuasja ese
   Eelotsusetaotlus — Unabhängiger Finanzsenat — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (ELT L 249, lk 25; ELT eriväljaanne 09/01, lk 11), muudetud 10. juuni 1985. aasta direktiiviga 85/303/EMÜ (EÜT L 156, lk 23; ELT eriväljaanne 09/01, lk 122), artikli 4 lõike 1 punktide a ja g, artikli 4 lõike 3 punkti b ja artikli 7 lõike2 tõlgendamine — Kapitalimaks, mida nõutakse sisse äriühingult, kes on viinud oma juhtimise tegeliku keskuse üle liikmesriigist, kes on kapitalimaksuga maksustamise lõpetanud, teise liikmesriiki, kus selle maksuga endiselt maksustatakse
   Resolutiivosa
   Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, muudetud 10. juuni 1985. aasta direktiiviga 85/303/EMÜ, ning aktiga Austria Vabariigi, Soome Vabariigi ja Rootsi Kuningriigi ühinemistingimuste ja Euroopa Liidu aluslepingutesse tehtavate muudatuste kohta, artikli 4 lõike 1 punkti g ja lõike 3 punkti b tuleb tõlgendada nii, et liikmesriigi poolt kapitalimaksuga maksustamise lõpetamine ei takista selle direktiivi artikli 3 lõike 1 punktis a mainitud mõnda kategooriasse kuuluva äriühingu käsitamist selle direktiivi artikli 4 lõike 1 punkti g tähenduses kapitalimaksu osas kapitaliühinguna, kui ta on viinud oma juhtimise tegeliku keskuse üle sellest liikmesriigist teise liikmesriiki, kus selle maksuga endiselt maksustatakse. Siiski ei saa sellise tõlgenduse tagajärjel soodustada tegevust, mida iseloomustab fiktiivsete skeemide loomine, mille ainus eesmärk on maksusoodustuse saamine. Eelotsusetaotluse esitanud kohtu ülesanne on kontrollida, kas põhikohtuasja asjaoludest ilmnevad objektiivsed tõendid, mis annavad tunnistust sellisest kuritarvitavast tegevusest.
   
      (1)  ELT C 212, 2.9.2006.